**KLAIPĖDOS MIESTO SAVIVALDYBĖS**

**ŠVIETIMO TARYBOS POSĖDŽIO PROTOKOLAS**

2020-12-01 Nr. ADM-581

Klaipėda

Posėdis įvyko 2020 m. lapkričio 30 d. nuotoliniu būdu

Posėdžio pirmininkė – Vilija Prižgintienė švietimo tarybos pirmininkė.

Posėdžio sekretorė – Ieva Minelgienė, Švietimo skyriaus vyr. specialistė.

Dalyvavo: Auksuolė Atkočienė, Rimantas Didžiokas, Džiuljeta Gečienė, Ramunė Grubliauskienė, Agnė Jankūnaitė, Vytautas Krutulis, Rima Rupšienė, Laima Prižgintienė, Stefanija Vancevičienė, Aušra Zarambienė.

DARBOTVARKĖ:

1. Dėl Klaipėdos švietimo įstaigų, įgyvendinančių ikimokyklinio ir priešmokyklinio ugdymo programas, 2021-2025 metų tinklo pertvarkos bendrojo plano projekto.

2. Dėl Klaipėdos miesto savivaldybės tarybos 2015 m. liepos 30 d. sprendimo nr. T2-185 ,,Dėl Klaipėdos miesto savivaldybės neformaliojo vaikų švietimo mokyklų ir formalųjį švietimą papildančio ugdymo mokyklų veiklos organizavimo tvarkos aprašo patvirtinimo“ pakeitimo.

1. SVARSTYTA. L. Prižgintienė pristatė Klaipėdos švietimo įstaigų, įgyvendinančių ikimokyklinio ir priešmokyklinio ugdymo programas, 2021-2025 metų tinklo pertvarkos bendrojo plano projektą, išsamiai paaiškino, kaip rengiant projektą buvo atlikta tinklo prieinamumo analizė. D. Gečienė pristatė nevalstybinių ikimokyklinių įstaigų svarbą Klaipėdos miestui ir pasiūlė nevalstybines ikimokyklines įstaigas įtraukti į ikimokyklinių įstaigų veiklos plėtros planą.

Vilija Prižgintienė pakvietė tarybos narius svarstyti gautą siūlymą ir balsuoti.

BALSAVO: UŽ – visi

NUTARTA:

1. Pritarti Klaipėdos švietimo įstaigų, įgyvendinančių ikimokyklinio ir priešmokyklinio ugdymo programas, 2021-2025 metų tinklo pertvarkos bendrojo plano projektui, papildant papildant punktu, kuriame nevalstybinės ikimokyklinės įstaigos įtraukiamos į ikimokyklinių įstaigų bendrą veiklos plėtros planą.

2. ,,Dėl neformaliojo vaikų švietimo tvarkos aprašo patvirtinimo“

2. SVARSTYTA. L. Prižgintienė pristatė Klaipėdos neformaliojo vaikų švietimo tvarkos aprašo patvirtinimo projektą. Išsamiai paaiškino, kaip rengiant projektą buvo atsižvelgta į bendruosius pedagogų, ugdytinių, tėvų ir įstaigos administracijos poreikius. V. Krutulis pateikė prašymą dėl neformaliojo vaikų švietimo tvarkos aprašo patvirtinimo projekto įsigaliojimo datos, nurodant ją ne nuo 2021 m. sausio 1 d., o nuo 2021 m. rugsėjo 1d.

Vilija Prižgintienė pakvietė tarybos narius svarstyti gautą siūlymą ir balsuoti.

BALSAVO: UŽ – visi.

NUTARTA:

2. Pritarti: Dėl Klaipėdos miesto savivaldybės tarybos 2015 m. liepos 30 d. sprendimo nr. T2-185 ,,Dėl Klaipėdos miesto savivaldybės neformaliojo vaikų švietimo mokyklų ir formalųjį švietimą papildančio ugdymo mokyklų veiklos organizavimo tvarkos aprašo patvirtinimo“ pakeitimo.

Pirmininkė Vilija Prižgintienė

Sekretorė Ieva Minelgienė